gl gl gl gl gl gl gl gl en gl en en gl gl gl gl gl gl gl gl gl pt gl gl gl gl gl gl gl gl es en gl gl gl gl gl gl gl gl gl gl gl gl gl gl en gl en es et es de en es en en gl gl ca gl pt gl en en gl gl gl
Un total de 70 familias e empresas deron en quebra no primeiro trimestre en Galicia, antes da COVID-19 – Asociación de Empresarios de Culleredo
por AEC|Publicado Maio 11, 2020-Updated Maio 11, 2020
O INE subliña os problemas para a recollida de datos polo estado de alarma na segunda quincena de marzo. A construción (12) e o comercio, con 16, os máis afetados.
As familias e empresas que se declararon en concurso de acredores (suspensión de pagos e quebras) ante a imposibilidade de afrontar os seus pagos e débedas foron un total de 70 no primeiro trimestre en Galicia, o que supón unha baixada do 25,5%, segundo os datos que publica este luns o Instituto Nacional de Estatística (INE).
Este descenso é maior que a caída media en España (-22,3%). O retroceso máis acusado prodúcese en Navarra (-76,5%), mentres que o aumento máis elevado ten lugar en Cantabria (+42,95%). En Galicia, entre xaneiro e marzo houbo 64 concursos necesarios e seis voluntarios. Todos menos un (69) foron por procedemento abreviado, mentres o outro, por ordinario.
Do total de concursos, 14 foron de familias e 56 de empresas –37 SL, 15 persoas físicas e 4 SA–. Entre as compañías, os sectores con maiores quebras foron construción (12), comercio polo miúdo, con oito casos cada unha.
Por número de asalariados, as que teñen un ou dous son as que máis entraron en concurso (13 empresas); seguidas das que teñen entre tres e cinco empregados (10); e as que non teñen ningún (9). Por volume de negocio, as máis afectadas son as que facturan menos de 250.000 euros. Mentres que os maiores problemas están entre as que teñen de cinco a oito anos.
PROBLEMAS NA RECOLLIDA DE DATOS
O INE explica que a declaración de estado de alarma limitou a actividade dos xulgados na segunda quincena de marzo. Debido a iso, durante o primeiro trimestre rexistrouse unha diminución na taxa de resposta dos xulgados que podería afectar os datos provisionais desta estatística.
Estatística sinala que, seguindo os métodos e procedementos habituais, completou a información proporcionada polos Xulgados coa información publicada no Boletín Oficial do Estado (BOE), ata recoller información do 85% dos xulgados que habitualmente colaboran co organismo.
You may also like
Publicado Xaneiro 14, 2020
A Torre de Hércules obtén a protección como Espazo Natural de Interese Local
A Consellaría de Medio Ambiente publicou onte a orde pola que, de forma provisional, declara a contorna da Torre de Hércules, na […]
Publicado Marzo 30, 2020
As gasolineiras galegas baixaron 90% as vendas e piden servizos mínimos
As restricións de mobilidade están a producir perdas no sector, segundo denuncia a Federación Galega de Estacións de Servizo (Fegaes). A caída […]
Publicado Marzo 26, 2020
O agro exixe medidas “coherentes” no estado de alarma polo coronavirus
O agro galego estaba, antes de xurdir a actual situación de emerxencia sanitaria, exixindo melloras urxentes para que non desapareceran as súas […]
Publicado Febreiro 6, 2020
Galicia, unha das campionas dos contratos temporais no Estado
O 47,7% dos contratos indefinidos en Galicia procede dun temporal. Están nove puntos por riba da media do Estado. O 47,7% dos […]
Previous post As empresas e as autónomas aférranse aos préstamos do ICO para sobrevivir
Back to post list
Next post Foro Económico empeora as súas previsións: a caída no PIB galego pode ser de até 19%
Rúa Alfonso VII, 1.
CP 15670, O Burgo – Culleredo  (A Coruña)
Tel.: 981 66 15 14
© 2022 Asociación de Empresarios de Culleredo – All rights reserved
Powered by  – Designed with the Customizr theme
Esta web utiliza cookies propias e de terceiros para recopilar información que axuda a optimizar a navegación.
O sitio web www.empresariosculleredo.es utiliza cookies propias e de terceiros para recopilar información que axuda a optimizar a súa visita ás páxinas web. Non se utilizarán as cookies para recoller información de carácter personal. Vostede pode permitir o seu uso ou rexeitalo, tamén pode cambiar a súa configuración sempre que o desexe. Atopará máis información na nosa Política de Cookies.
As cookies son arquivos que pódense descargar no seu equipo a través das páxinas web. Son ferramentas que teñen un papel esencial para a prestación de numerosos servizos da sociedade da información. Entre outros, permiten a unha páxina web almacenar e recuperar información sobre os hábitos de navegación de un usuario ou do seu equipo e, dependendo da información obtida, pódense utilizar para recoñecer ao usuario e mellorar o servizo ofrecido.